Αναρωτιέστε αν πληροίτε τις προϋποθέσεις; Υπάρχουν δύο βασικές προϋποθέσεις: Πρέπει να έχετε μια ικανοποιητική ζώνη σταθερής τριχοφυΐας (δότρια περιοχή), από την οποία να μπορεί να εξαχθεί επαρκής αριθμός τριχοθυλακίων ούτως ώστε να καλύψει την περιοχή αραίωσης. Δεν πρέπει η περιοχή αραίωσης (λήπτρια περιοχή) να πάσχει από νόσο που μπορεί να επηρεάσει την ανάπτυξη και την επιβίωση των τριχοθυλακίων που θα εμφυτευτούν. Η πλειοψηφία των περιπτώσεων μεταμόσχευσης μαλλιών είναι σε άνδρες (και σε πολύ μικρότερο βαθμό σε γυναίκες) που πάσχουν από ανδρογενετική αλωπεκία. Σε περιπτώσεις ασθενών που πάσχουν από διάχυτη αλωπεκία ή ενεργό φλεγμονώδη αλωπεκία η διαδικασία θεωρείται ακατάλληλη.